Csongrádon még a kutyák is strandolnának
Egyre több olyan természetes vízfelület van hazánkban, ahol engedik strandolni a kutyákat. A csongrádi gazdák is szeretnének egy ilyet. Kérte nemrég egy képviselõ is, a helyhatóságnak a következõ szezonig van ideje megfontolni.
– Nagyon sokan a kutyájukat is magukkal hozzák a nyaralásra, hetekig itt vannak – foglalta össze a véleményét Nagy Petra. – Nekünk, helyieknek, illetve nekik is jól jönne egy kutyás strand. De szkeptikus vagyok, nem lesz abból szerintem semmi.

A csongrádi Körös-torokban azt kérdeztük tõle: mit szólnak a gazdik ahhoz, hogy jelenleg nemcsak a fürdés tilos a négylábúaknak, de elméletileg az üdülõterületre még bevinni sem lenne szabad akármikor a kis kedvenceket.
– Szerintem a gazdák közül senki nem lenne olyan udvariatlan, hogy közvetlenül az emberek mellett engedje a vízbe a kutyáját – mondta. – Azt sem gondolom,  megengednénk nekik, hogy a homokban végezzék a dolgukat. De hogy pár száz méterre a kijelölt strandtól senkit nem zavarnánk, az is teljesen biztos.
Csongrádon egy helyi rendelet szerint a partfürdõ üzemelése idején a partra, a sétányra, a zöldfelületekre – vakvezetõ és nyomozókutya kivételével – semmilyen állatot nem szabad bevinni. A helyiek szerint ez a szabály elavult, hiszen az országban egyre nagyobb az igény arra, hogy a kutyáknak is jelöljenek ki fürdõhelyet, így egyre több településen meg is teszik ezt a gesztust az önkormányzatok. A közelmúltban az egyik képviselõ, Gyovai Zsolt vetette fel a testületi ülésen: a torkolat környékén ki lehetne jelölni egy kutyás strandot. Az már lejjebb van a folyón, ott az ebek biztosan nem zavarnák az embereket, érvelt. A városatya hamarosan választ kap
az interpellációjára. Akkor majd kiderül, hogy a következõ szezonra kijelölnek-e fürdõhelyet a kutyáknak.
strand Csongrád